पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी की दूसरी लहर के बीच शनिवार शाम वायरल हुए एक वीडियाे ने शहर में चिकित्सा विभाग व प्रशासनिक अधिकारियाें काे हरकत में ला दिया। एक परिवार ने इलाज नहीं मिलने पर इच्छा मृत्यु की मांग करते का वीडियो बनाकर वायरल कर दिया। इसके बाद करीब एक घंटे में ही परिवार को अस्पताल में भर्ती करा दिया गया। इस वाकिये से सवाल यह भी खड़ा हाे रहा है कि निजी अस्पतालाें में भी बेड फुल हाेना कहीं बहाना ताे नहीं?
आटूण रोड स्थित इंदिरा विहार कॉलोनी निवासी सांवरलाल दवे ने शनिवार शाम करीब 4 बजे यह वीडियो वायरल किया। इसमें सांवरलाल बाेल रहे हैं कि पिता किशनलाल, माता शक्तिदेवी और वे स्वयं कोरोना पीड़ित हैं। सरकारी महात्मा गांधी अस्पताल सहित शहर कई अन्य अस्पतालों में कई चक्कर काटते थक चुका हूं। लेकिन कहीं भर्ती नहीं किया जा रहा। हम एक-एक करके मर रहे हैं। सरकार हमारा इलाज नहीं करा सकती तो बंदूक से गोली मार दे या इच्छा मृत्यु की अनुमति दे दे।
यह वीडियो एसडीएम ओमप्रभा के पास भी पहुंचा। उन्होंने सच्चाई पता लगाने आटूण पटवारी मेहरू निशा व गिरदावर हुक्मचंद सिंघानिया को मौके पर भेजा। जिन्होंने वीडियो के सही होने की जानकारी दी। तब एसडीएम ओमप्रभा, तहसीलदार लालाराम यादव, रेवेन्यू इंस्पेक्टर ललित लोढा, महावीरसिंह भी पहुंचे। आरआरटी टीम को एंबुलेंस सहित पहुंचने के निर्देश दिए गए। करीब 5 बजे तीनाें रोगियों को अंबेश अस्पताल में भर्ती करवा दिया गया।
एक दिन पहले सांवर की बहन का हुआ निधन...प्रशासनिक अधिकारियाें को सांवरलाल ने बताया कि एक दिन पहले ही बहन का भी काेरोना के कारण निधन हो चुका है। पूरा परिवार गंभीर स्थिति में है। बहन की माैत का शाेक है। उपचार नहीं मिलने से हमें माैत का डर लगने लगा।
एमजी अस्पताल से सीधे पहुंची एसडीएम...वीडीयो वायरल होने के दौरान एसडीएम ओमप्रभा जिला अस्पताल में थीं। शनिवार काे ही 18 साल से अधिक आयु वर्ग के लाेगाें का वैक्सीनेशन शुरू हुआ। इसमें भीड़ लगने की सूचना पर वे गईं थीं। अस्पताल में व्यवस्था सुचारू करा रही थीं कि वीडियाे के बारे में सूचना पर इंदिरा विहार रवाना हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn